Prima victorie a unui calculator împotriva lui Kasparov.
Pe 31 august 1994, Garry Kasparov își măsura forțele cu Chess Genius. Chess Genius era un program de șah care rula pe un Intel Pentium. Garry Kasparov a cedat partida după 25 de minute.
Cine e mai bun la șah? Omul sau mașina? Răspunsul nu e deloc simplu, pentru că, de-a lungul vremii, au fost victorii și de-o parte și de cealaltă.Acum 26 de ani, marele campion Garry Kasparov și-a măsurat forțele cu Chess Genius. Softul era scris de Richard Lang și era instalat pe un Pentium. Kasparov juca cu albele, iar computerul cu negrele. Chess Genius a făcut câteva mutări mai puțin obișnuite, însă Kasparov n-a reușit să profite de ele. După doar 25 de minute, vizibil epuizat și exasperat, campionul a cedat partida.A fost prima victorie a unui calculator împotriva lui Kasparov. El spune însă că în acel moment nu putea fi vorba de inteligență artificială.Garry Kasparov, campion mondial la șah: E una dintre greșelile frecvente, să credem că, dacă vor să ne întreacă, mașinile trebuie să fie perfecte. Nu, trebuie să facă mai puține greșeli.